**Protokol COVID 19 za Premijer mušku i žensku ligu**

**1.PRIJE POČETKA PREMIJER LIGE**

**1.1. SASTAVI EKIPA**

Svi registrovani igrači,članovi ekipe bi trebali biti u BiH, obzirom na ograničenja u putovanjima. Obaveza i odgovornost klubova je da igrači budu u BiH na vrijeme zbog eventualnog karantena prije nastupa za svoje klubove. Klubovi ne mogu tražiti odgodu meča jer igrači nisu došli na vrijeme u BiH.

**2.PRIJE POČETKA MEČA (vrijeme prije dolaska ekipe u prostor dvorane, svlačionice)**

**2.1. EKIPA DOMAĆIN**

**-** maksimalan broj osoba domaće ekipe je deset (10) koji prisustvuju meču

- domaćin mora pripremiti dvoranu 90 minuta prije početka meča

- domaćin obezbjeđuje posebne svlačionice za domaćine i goste

- mora obezbjediti toplomjer

-domaćin obezbjeđuje dezinfikaciona sredstva u svlačionici, ulazu u dvoranu i sudijskom stolu

**2.2. GOSTUJUĆA EKIPA**

- maksimalan broj osoba gostujuće ekipe je deset (10) koji prisustvuju meču

- gostujuća ekipa na meč dolazi sopstvenim prevozom kojim dolazi cijela ekipa, ne preporučuje se korištenje javnog prevoza.

- prije putovanja gostujuća ekipa je dužna izmjeriti tjelesnu temperaturu svim članovima

-članovima ekipe kojima je izmjerena viša tjelesna temperatura od 37,2 stepena se strogo ne preporučuje da krene na putovanje/meč

**2.3. OBAVEZE SUDIJE PRIJE POČETKA MEČA**

- mora doći najmanje 60 minuta prije početka meča

- mora preuzeti toplomjer od ekipe domaćina i mjeri tjelesnu temperaturu svim članovima ekipa koje ulaze u prostor dvorane (igrači,treneri, osoblje kluba)

- članovi ekipe koji imaju tjelesnu temperaturu višu od 37,2 stepena ne dozvoljava ulazak u dvoranu

- ukoliko želi gostujuća ekipa, sudija može mjeriti tjelesnu temperaturu toplomjerom gostujuće ekipe

**2.4. GLEDAOCI**

- u jesenjem dijelu ligaških takmičenja nije dozvoljeno prisustvo gledaoca

**3. PROCEDURA SUSRETA**

**3.1. PRIJE ZAGRIJAVANJA**

- ekipama nije dozvoljen ulazak u prostor dvorane i svlačionice 60 minuta prije početka meča. Procedura počinje 60 minuta prije početka meča kada sudija mjeri tjelesne temperature članovima ekipa.

- sudija osobama koje imaju tjelesnu temperaturu veću od 37,2 stepena ne dozvoljava ulazak u dvoranu.

- ukoliko je više igrača sa temperaturom višom od 37,2 stepena i ako ta ekipa nema dovoljno igrača (3) za igranje meča u sladu sa Propozicijama meč se odgađa, a troškove ponovnog meča snosi ekipa zbog koje je meč odgođen.

- svi učesnici meča moraju nositi zaštitne maske

**3.2. ZAGRIJAVANJE**

**-** domaćin može obezbjediti dva stola za zagrijavanje, stim da gostujuća ekipa se zagrijava na stolu na kome se igra meč ili da se ekipe zagrijavaju na jednom stolu, najmanje 30 minuta po ekipi, naizmjenično sa istim vremenom treninga koje dogovaraju treneri ekipa.

- nije dozvoljen fizički kontakt članova ekipa

- domaćin nakon zagrijavanja mora obezbjediti dezinfekciju prostora za igranje (sto za igranje, sudijski

- osobe koje ne igraju moraju nositi zaštitne maske

**3.3. MEČ**

- pozdrav ekipa je bez rukovanja između igrača, trenera i sudija

- za vrijeme odigravanje pojedinačne partije meča ne nosi se zaštitna maska

- nakon završetka meča zabranjeno je rukovanje igrača, trenera, igrača i sudija

**3.4. SUDIJA**

- kontrola reketa: sudija mora prije i poslije kontrole reketa dezinfikovati ruke

**3.5. ZAVRŠETAK MEČA**

- po završetku meča zabranjeno je rukovanje između igrača, trenera i sudija

- kapiteni ekipa koriste vlastitu hemijsku olovku za potpisivanje zapisnika meča

- ekipe iz prostora za igranje, dvorane, izlaze odvojeno bez fizičkog kontakta između ekipa

**4. SAMO(IZOLACIJA)**

**4.1. IGRAČ**

**-** ako igrač dobije nalog od nadležne zdravstvene ustanove istog trenutka igrač obavještava odgovornu osobu u klubu

**4.2. KLUB**

- nakon prijema informacije od igrača KLUB mora obavjestiti o tome nadležni ured z**a** javno zdravstvočekajući daljnje upute

- nakon prijema informacije klub mora obavjestiti Takmičarsku komisiju UO STS BiH

- klub je obavezan da potvrdu o samoizolaciji proslijedi Takmičarskoj komisiji

**4.3. TAKMIČARSKA KOMISIJA**

- po prijemu informacije TK predlaže odgađanje meče za najmanje 14 dana (do dana do kada traje samoizolacija, UO odobrava ovo odgađanje.

- po stvaranju uslova, TK u dogovoru sa ekipama predlaže prve slobodne termine za odigravanje zaostalih mečeva što treba da odobri UO.

**4.4. ODGAĐANJE MEČA**

**DOMAĆIN:** Ukoliko je domaća ekipa tražila odgađanje meča, domaćin u odgođenom meču je dužan snositi troškove puta gostujuće ekipe (troškovi goriva, putarine) i troškove sudije

**GOST:** Ukoliko je gostujuća ekipa tražila odgađanje meča, ona je dužna snositi troškove iznajmljivanja dvorane domaćina i troškove sudije.

**5. POTVRĐEN COVID-19 SLUČAJ**

**5.1. ČLAN EKIPE**

- ukoliko igrač ili član ekipe dobije obavještenje od nadležnih zdravstvenih ustanova da je pozitivan na COVID-19 istog trenutka ta osoba je dužna obavjestiti odgovornu osobu u klubu

**5.2. KLUB**

- nakon prijema informacije od člana ekipe, klub mora obavjestiti nadležni ured za zdravstvo i čeka daljnja uputstva

- klub obavještava Takmičarsku komisiju

**5.3. TAKMIČARSKA KOMISIJA**

**-** nakon prijema potvrde od strane kluba, TK će predložiti odgađanje svih mečeva te ekipe dok se ne stvore uslovi da ekipa može nastupati, UO mora da odobri ovaj prijedlog.

- po stvaranju zdravstvenih uslova da ekipa može nastupati, TK u dogovoru sa ekipama predlaže prve slobodne termine za odigravanje zaostalih mečeva što treba da odobri UO.

**5.4. ODGAĐANJE MEČA**

**DOMAĆIN:** Ukoliko ekipa domaćin odgađa meč, dužan je da snosi troškove puta gostujuće ekipe (troškovi goriva, putarine) i troškove sudije

**GOST:** Ukoliko je gostujuća ekipa tražila odgađanje meča, ona je dužna snositi troškove iznajmljivanja dvorane domaćina i troškove sudije

27.08.2020. UO STS BIH